Anexa nr.1
la H.C.L. Pârscov   nr. 36 / 2025 



Procedura si criteriile în vederea organizării concursului pentru ocuparea 
functiei contractuale de conducere vacantă de Șef Serviciu din cadrul serviciului public de interes local cu personalitate juridică “SERVICIUL APĂ CANALIZARE, ILUMINAT ŞI SALUBRIZARE– PÂRSCOV”, aflat în subordinea Consiliului Local al comunei PÂRSCOV, judeţul BUZĂU


Criteriile si procedura de organizare si desfăsurare a concursului pentru ocuparea functiei vacante de conducere de Șef Serviciu din cadrul serviciului public de interes local cu personalitate juridică “SERVICIUL APĂ CANALIZARE, ILUMINAT ŞI SALUBRIZARE– PÂRSCOV”, aflat în subordinea Consiliului Local al comunei PÂRSCOV, judeţul BUZĂU , se stabilesc în conformitate cu prevederile din Ordonanta de Urgentă a Guvernului nr.57/2019 privind Codul administrativ, cu modificările si completările ulterioare, a Codului Muncii – Legea nr.53/2003, republicată, cu modificările si completările ulterioare si din H.G. nr.1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

Criterii de participare la concurs 
La concursul pentru ocuparea postului vacant de SEF SERVICIU poate participa orice persoană care îndeplineste cumulativ următoarele conditii:
I. Conditii generale de participare :
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile <LLNK 12003     0923 2]1   0 45>Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la <LLNK 12019   118 12 202   1 39>art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Conditii specifice de participare :
- Studii universitare de licentă absolvite cu diploma de licentă sau echivalentă ; 
- vechime în specialitatea studiilor absolvite : nu este cazul ;
- cunostinte de operare pe calculator – nivel mediu ;
- aptitudini legate de procesul decizional, de organizare si coordonare, de analiză si sinteză, planificare si actiune strategică, control si depistare a deficientelor, capacitate relatională cu superiorii, colegii, subordonatii si publicul, spirit de initiative, rezolvare operativă si eficientă a problemelor, capacitate de observatie, de consiliere si îndrumare, capacitate de adaptare, capacitate de gestionare eficientă a resurselor alocate. 

 PROCEDURA DE ORGANIZARE SI DESFĂSURARE A CONCURSULUI 
 Procedura pentru ocuparea functiei contractuale de conducere de Șef Serviciu din cadrul serviciului public de interes local cu personalitate juridică “SERVICIUL APĂ CANALIZARE, ILUMINAT ŞI SALUBRIZARE– PÂRSCOV”, aflat în subordinea Consiliului Local al comunei PÂRSCOV, judeţul BUZĂU, se face prin concurs, în conditiile aplicabile personalului contractual respectiv Hotărârea Guvernului nr.1.336 din 28 octombrie 2022 pentru aprobarea Regulamentului-cadru privind organizarea şi dezvoltarea  carierei personalului contractual din sectorul bugetar plătit din fonduri publice si prevederile Titlului III ,, Personalul contractual din autoritătile si institutiile publice ,, din O.U.G. nr.57/2019 privind Codul administrative, cu modificările si completările ulterioare .

Concursul se desfăsoară în 3(trei) etape succesive, după cum urmează : 
- selectia dosarelor de înscriere, verificarea îndeplinirii de către candidati a conditiilor stabilite în publicatia de concurs, etapă eliminatorie ; 
- proba scrisă constă în redactarea unei lucrări. Prin proba scrisă se testează cunostintele teoretice necesare ocupării postului pentru care se organizează concursul ;
- interviul se realizează conform planului de interviu întocmit în acest sens.  
Criteriile de evaluare pentru stabilirea interviului sunt:
· abilităţi şi cunoştinţe impuse de funcţie;
· capacitatea de analiză şi sinteză ;
· motivaţia candidatului;
· comportamentul în situaţiile de criză;
· abilităti de comunicare ; 
· iniţiativă şi creativitate ; 
· capacitatea de a lua decizii şi de a evalua impactul acestora;
· exercitarea controlului decizional;
· capacitatea managerială.

Punctajul minim de promovare a fiecărei probe de evaluare este minimum 70 de puncte.
Se pot prezenta la următoarea etapă numai candidatii declarati admisi la etapa precedentă.
Punctajul final se calculează ca medie aritmetică a punctajelor obţinute la proba scrisă şi/sau la proba practică şi interviu, după caz.
     Punctajele finale ale concursului, în ordine descrescătoare, vor fi înscrise într-un centralizator nominal, în care se va menţiona pentru fiecare candidat punctajul obţinut la fiecare dintre probele concursului, după caz. Centralizatorul nominal se semnează pe fiecare pagină de fiecare dintre membrii comisiei de concurs. 
Comunicarea rezultatelor la fiecare probă a concursului se realizează prin afişare la sediul şi pe pagina de internet a autorităţii sau instituţiei publice organizatoare a concursului, după caz, în termen de o zi lucrătoare de la data finalizării probei şi conţine atât punctajul obţinut, cât şi menţiunea „admis“ sau „respins“, după caz.
Se consideră admis la concursul pentru ocuparea unui post vacant/temporar vacant candidatul care a obţinut cel mai mare punctaj dintre candidaţii care au concurat pentru acelaşi post, cu condiţia ca aceştia să fi obţinut punctajul minim necesar.


ANUNTUL DE CONCURS:
În vederea organizării concursului pentru ocuparea functiei contractuale de conducere de sef serviciu, Primarul comunei Pârscov dispune publicarea anuntului cu cel puţin 15 zile lucrătoare înainte de data stabilită pentru prima probă a concursului pentru ocuparea postului vacant.
Anuntul privind concursul va fi publicat la sediul primăriei şi pe pagina proprie de internet a comunei, la secţiunea special creată în acest scop, după caz.
Anunţul afişat pe pagina proprie de internet a comunei va cuprinde în mod obligatoriu următoarele elemente:
a) numărul, denumirea şi nivelul posturilor scoase la concurs, structurile în cadrul cărora se află acestea, precum şi perioada şi durata timpului de lucru şi dacă se încheie pe durată determinată sau nedeterminată pentru fiecare post în parte;
b) documentele solicitate candidaţilor pentru întocmirea dosarului de concurs, locul de depunere a dosarului de concurs şi datele de contact ale compartimentului resurse umane sau, după caz, ale compartimentului care asigură organizarea şi desfăşurarea concursului; 
 c) condiţiile generale prevăzute la art.15, condiţiile specifice prevăzute în fişa de post, precum şi cerinţele specifice prevăzute la <LLNK 12019    57182 3E2 542 18>art. 542 alin. (1) şi <LLNK 12019    57182 3E2 542 53>(2) din Ordonanţa de urgenţă a Guvernului nr. 57/2019, cu modificările şi completările ulterioare;
 d) bibliografia şi tematica;
 e) calendarul de desfăşurare a concursului, respectiv data-limită şi ora până la care se pot depune dosarele de concurs, data, probele de concurs, ora şi locul de desfăşurare a probelor de concurs, termenele în care se afişează rezultatele pentru fiecare probă, termenele în care se pot depune şi în care se afişează rezultatele contestaţiilor, precum şi termenul în care se afişează rezultatele finale.

Documentele aferente concursului, respectiv anuntul cuprinzând conditiile generale si specifice, documentele solicitate candidaţilor pentru întocmirea dosarului de concurs, locul de depunere a dosarului de concurs şi datele de contact ale compartimentului resurse umane, calendarul de desfăsurare a concursului, bibliografia si  tematica se transmite spre publicare către portalul posturi.gov.ro, prin intermediul adresei de e-mail: posturi@gov.ro, cu respectarea termenelor prevăzute mai sus .
Informatiile referitoare la organizarea si desfăsurarea concursului prezentate mai sus se mentin pe pagina de internet a autorităţii sau instituţiei publice organizatoare timp de cel puţin 2 zile lucrătoare de la data afişării rezultatelor finale ale concursului .

Publicitatea în cazul modificării unor aspecte referitoare la organizarea sau desfăşurarea concursului se realizează în cel mai scurt timp prin mijloacele prevăzute mai sus.

În vederea participării la concurs, candidatii depun dosarul de concurs, în termen de 10 zile lucrătoare de la data afisării anuntului pentru ocuparea unui post vacant, la sediul Comunei Gălbinasi.

Dosarele candidatilor trebuie să contină următoarele documente: 
a) formular de înscriere la concurs, conform modelului prevăzut la anexa nr.2 la HG nr.1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
 e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
 f) certificat de cazier judiciar sau, după caz, extrasul de pe cazierul judiciar;
 g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la <LLNK 12019   118 12 202   1 39>art.1,alin.(2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea <LLNK 12008    76 12 221   0 17>Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
Modelul orientativ al adeverinţei menţionate la alin.(1), lit. e) este prevăzut în anexa nr.3 la H.G. nr.1336/2022.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la alin.(1) lit.b)-e), precum şi copia certificatului de încadrare într-un grad de handicap prevăzut la alin.(3) se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la alin.(1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Documentul prevăzut la alin.(1) lit.h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
Rezultatele selectării dosarelor de înscriere se afisează de către secretarul comisiei de concurs, cu mentiunea ,, admis,, sau ,, respins,,, însotită, după caz, de motivul respingerii, la sediul autoritătii ori institutiei publice organizatoare a concursului, precum si pe pagina de internet a autoritătii sau institutiei publice, după caz, în termne de o zi lucrătoare de la expirarea termenului de depunere a acestora. 


COMISIILE DE CONCURS SI DE SOLUTIONARE A CONTESTATIILOR 

Prin act administrativ al conducătorului autorităţii sau instituţiei publice organizatoare a concursului (primarul comunei Pârscov) , în condiţiile H.G. nr.1.336/2022, se constituie comisia de concurs, respectiv comisia de soluţionare a contestaţiilor, până cel mai târziu la data publicării anunţului de concurs.
Persoanele nominalizate în comisia de concurs şi în comisia de soluţionare a contestaţiilor, cu excepţia secretarului, sunt, de regulă, salariaţi cu raport de muncă cu funcţii de conducere sau funcţii de execuţie pentru care este prevăzut cel puţin acelaşi nivel de studii şi grad profesional.
În situaţia în care nu există salariaţi cu acelaşi grad profesional, în comisia de concurs şi în comisia de soluţionare a contestaţiilor pot fi nominalizaţi şi salariaţi cu raport de serviciu care au cel puţin acelaşi nivel de studii cu cel al postului scos la concurs.
Atât comisia de concurs, cât şi comisia de soluţionare a contestaţiilor au fiecare în componenţa lor un secretar şi 3 membri, din care un membru are calitatea de preşedinte.
Secretariatul comisiei de concurs şi secretariatul comisiei de soluţionare a contestaţiilor se asigură de către o persoană din cadrul compartimentului resurse umane al autorităţii sau instituţiei publice organizatoare a concursului sau, după caz, din cadrul compartimentului care asigură organizarea şi desfăşurarea concursului.
Secretarul comisiei de concurs este şi secretar al comisiei de soluţionare a contestaţiilor şi este numit prin actul administrative mentionat mai sus, însă nu are calitatea de membru.
    Persoanele desemnate în comisiile de concurs sau de solutionare a contestatiior trebuie să îndeplinească cumulative următoarele conditii: 
    a) să detină o functie de conducere sau funcţii de execuţie pentru care este prevăzut cel puţin acelaşi nivel de studii şi grad professional ;
    b) să aibă cunoştinţe în unul dintre domeniile funcţiei pentru care se organizează concursul sau cunoştinţe generale în administraţia publică;
    c) să nu se afle în cazurile de incompatibilitate sau conflict de interese.
I.Nu poate fi desemnată în calitatea de membru în comisia de concurs sau în comisia de soluţionare a contestaţiilor persoana care a fost sancţionată disciplinar, iar sancţiunea aplicată nu a fost radiată, conform legii.
Calitatea de membru în comisia de concurs este incompatibilă cu calitatea de membru în comisia de soluţionare a contestaţiilor.
II. Nu poate fi desemnată în calitatea de membru în comisia de concurs sau în comisia de soluţionare a contestaţiilor persoana care se află în următoarele situaţii:
a) are relaţii cu caracter patrimonial cu oricare dintre candidaţi sau interesele patrimoniale ale sale ori ale soţului sau soţiei pot afecta imparţialitatea şi obiectivitatea evaluării;
b) este soţ, soţie, rudă sau afin până la gradul al IV-lea inclusiv cu oricare dintre candidaţi ori cu un alt membru al comisiei de concurs sau al comisiei de soluţionare a contestaţiilor;
5
c) este sau urmează să fie, în situaţia ocupării funcţiei de conducere pentru care se organizează concursul, direct subordonat ierarhic al oricăruia dintre candidaţi.
 Situaţiile prevăzute la pct.I si pct.II se sesizează în scris de persoana în cauză, de conducătorul autorităţii sau instituţiei publice organizatoare a concursului, de oricare dintre candidaţi ori de orice altă persoană interesată, în orice moment al organizării şi desfăşurării concursului.
Membrii comisiei de concurs sau ai comisiei de soluţionare a contestaţiilor au obligaţia să informeze, în scris, cu celeritate, persoanele care i-au desemnat despre orice conflict de interese care a intervenit sau ar putea interveni. În aceste cazuri, membrii comisiei de concurs sau ai comisiei de soluţionare a contestaţiilor au obligaţia să se abţină de la participarea ori luarea vreunei decizii cu privire la concursul în cadrul căruia a intervenit conflictul de interese.
În cazul constatării existenţei unei situaţii de incompatibilitate sau conflict de interese, actul administrativ de numire a comisiei de concurs, respectiv de soluţionare a contestaţiilor se modifică în mod corespunzător, în termen de cel mult două zile lucrătoare de la data constatării, prin înlocuirea persoanei aflate în respectiva situaţie.
Atributiile comisiei de concurs si de solutionare a contestatiilor sunt stabilite de Hotărârea Guvernului nr.1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice . 
Desfăsurarea concursului, stabilirea subiectelor si notarea probelor sunt stabilite de Hotărârea Guvernului nr.1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice .
Rezultatele finale ale concursului de ocupare a unei funcţii contractuale vacante sau temporar vacante se consemnează într-un proces-verbal. Rezultatele finale se afiseaza la sediul autoritatii sau institutiei publice organizatoare a concursului si pe pagina de internet a acesteia, la sectiunea special creata in acest scop, in termen de o zi lucratoare de la data afisarii rezultatelor solutionarii contestatiilor pentru ultima proba, prin specificarea mentiunii  admis" sau  respins"
La finalizarea concursului se întocmeşte un raport final al concursului, potrivit modelului prevăzut în anexa nr.6 la H.G. nr.1.336/2022, care conţine modul de desfăşurare a concursului şi rezultatele obţinute de candidaţi, semnat de membrii comisiei de concurs şi de secretarul acesteia, la care se anexează borderourile individuale ale tuturor membrilor comisiei.

Candidatul declarat „admis“ la concursul de ocupare a unui post vacant sau temporar vacant corespunzător unei funcţii contractuale este obligat să se prezinte la post în termen de 15 zile calendaristice de la data afişării rezultatelor finale.
Prin excepţie de la prevederile alin.(1), în urma formulării unei cereri scrise şi temeinic motivate, candidatul declarat „admis“ la concurs poate solicita, în termen de 3 zile lucrătoare de la afişarea rezultatului final al concursului, un alt termen de prezentare la post care nu poate depăşi termenul de preaviz prevăzut pentru demisie în <LLNK 12003     0923 2]1   0 45>Legea nr. 53/2003 - Codul muncii, republicată, cu modificările şi completările ulterioare, de la data afişării rezultatelor finale ale concursului.
În cazul neprezentării la post la termenul stabilit mai sus, postul este declarat vacant, caz în care se comunică candidatului care a obţinut nota finală imediat inferioară posibilitatea de a ocupa postul respectiv, cu respectarea punctajului minim de promovare a fiecărei probe de evaluare de minimum 70 de puncte.
Numirea candidatului declarat admis la concursul organizat pentru ocuparea functiei de sef serviciu se va face prin Dispozitia Primarului comunei Pârscov , cu respectarea prevederilor Ordonantei de Urgentă a Guvernului nr.57/2019 privind Codul administrativ, cu modificările si completările ulterioare, la care se anexează fisa postului.
Seful de serviciu răspunde pentru întreaga activitate desfăsurată în fata Consiliului local Pârscov si a primarului, cărăra le prezintă perioadic rapoarte si informări.
Salarizarea sefului de serviciu se va face în conditiile prevăzute de Legea nr.153/2017 privind salarizarea personalului contractual plătit din fonduri publice, cu modificările si completările ulterioare .








